**Dragi šestošolci!**

Lepo pozdravljeni v 9. tednu izobraževanja in dela za šolo od doma. V tem tednu boste ponovili besedilno vrsto **obvestilo,** utrjevali povedi, v katerih so izraženi vzrok, posledica, namen ali pogoj, ponovili boste besedne vrste (samostalnik, glagol, pridevnik, prislov) in poročani govor.

Srečali se boste tudi z rabo **vejice v povedih s pastavki**.

* Z obvestilom ste se seznanili prejšnji teden, zato vam za ponovitev v prilogi pošiljam obliko uradnega in neuradnega obvestila s praktičnima primeroma (primera si lahko zapišete ali zalepite v zvezek).
* Potem se boste lotili nalog utrjevanja že znanih snovi, in sicer reševali boste naloge iz sklopa Vaja dela mojstra v DZ, na straneh 93−96. Da vam bo lažje, si lahko pomagate s posnetkom, ki sem vam ga poslala pred nekaj časa, a ga prilagam tudi sedaj (besedne vrste in poročani govor).
* V DZ, na str. 96, se boste srečali z vejico, ki jo pišemo v povedih s pastavki. Najprej pojasnimo, kaj pastavki so.

Razlago si lahko prepišete (ali natisnete in zalepite) v zvezek.

**Pastavek je nepopolni stavek, ki je brez glagola in lahko nastopa kot samostojna poved.**

Primeri: **Da,** Tine.

Vejica je nekončno ločilo, s katerim ločimo razne smiselne dele povedi, med drugim tudi pastavke od preostalega dela povedi:

**Sara,** takoj pridi domov!

**Joj,** kaj se je zgodilo?

**Ne,** tega pa nočem!

Pastavki stojijo na začetku povedi (gl. zg. primere), na koncu povedi (Kaj pravzaprav hočete**, dragi učenci?)** ali sredi nje (npr. Pridite**, učenci**, v učilnico.).

* Rešite naloge v DZ od str. 96 do 98.
* Od vas pričakujem, da mi do petka (22. 5. 2020) pošljete v pogled rešitve 4. naloge (str. 93), 5. naloge (str. 94), 2. in 3. naloge (str. 97) **na že znan naslov: katjajug2@gmail.com**.

Za morebitna vprašanja sem vam na voljo preko e-pošte.

Želim vam uspešno delo in vse dobro!

Vaša učiteljica